ส.อ.ท.คาดได้ตัวประธานคนใหม่20เม.ย.
ส.อ.ท.ประชุมเลือกกรรมการวันนี้หลังศาลปกครองยกคำร้องไต่สวนฉุกเฉินคาดได้ตัวประธานคนใหม่20เม.ย.
23 มี.ค. 2553

ส.อ.ท.ประชุมเลือกกรรมการวันนี้หลังศาลปกครองยกคำร้องไต่สวนฉุกเฉินคาดได้ตัวประธานคนใหม่20เม.ย.
นายสันติ วิลาสศักดานนท์ ประธานสภาอุตสาหกรรมแห่งประเทศไทย(ส.อ.ท.) คาดว่าการจัดประชุมใหญ่สามัญประจำปี 2553 วันนี้จะสามารถเลือกตั้งคณะกรรมการชุดใหม่ได้ครบถ้วนเพื่อคัดเลือกประธาน ส.อ.ท.คนใหม่ในวันที่ 20 เมษายนนี้ 
วาระสำคัญการประชุมวันนี้ คือการเลือกตั้งคณะกรรมการ ส.อ.ท.ชุดใหม่ที่มีวาระการดำรงตำแหน่งในปี 2553-2555 จำนวน 226 คน รวมกับสภาอุตสาหกรรมจังหวัด 74 คน และภาคอุตสาหกรรม 39คน ซึ่งจะได้กรรมการทั้งหมด 339 คน ทำหน้าที่ในการเลือกตั้งประธาน ส.อ.ท.คนใหม่
วานนี้ ศาลปกครองกลางได้ยกคำร้องขอไต่สวนฉุกเฉินการเลือกตั้งประธาน ส.อ.ท.เนื่องจากมีสมาชิกเห็นว่าการเลือกตั้งดังกล่าวอาจเป็นไปด้วยความไม่บริสุทธิ์ยุติธรรม ขณะที่นายสันติ ยืนยันว่าการเลือกตั้งประธาน ส.อ.ท.ครั้งนี้เป็นไปตามกฎระเบียบที่วางไว้ทุกประการ 
ด้านนายอดิศักดิ์  โรหิตศุน  รองประธานส.อ.ท.  ผู้ยื่นคำร้องต่อศาลปกครองขอไต่สวนเฉิน ประเด็นดังกล่าว เปิดเผยว่า ตนพร้อมที่จะยอมรับผลการเลือกตั้งประธานสภาอุตสาหกรรมแห่งประเทศไทยครั้งนี้ หากดำเนินไปอย่างบริสุทธิ์ และยุติธรรม